Paradîs
Paradîs.
Dal latin "paradisus" e chest dal grêc "paràdeisos" che al significhe "zardin o parc".
Intal Vecjo Testament al indicave il zardin di Eden, mentri tal Gnûf Testament, secont lis peraulis di Jesus al ladron pintût, il cîl: In veretât ti dîs, vuê tu sarâs cun me in Paradîs (Lu 23:43). Sinonim duncje di un lûc feliç, abitance des animis buinis.
Cheste idee, se pûr cun tantis variantis, a si cjate oltri che intal ebraism a tal cristianisim, in cuasi dutis lis religjons. Ret di numerôs popui primitîfs, lis contis e i mîts a cjacarin di oms che a vivevin intun stât di glorie e di imortalitât.
Intes rapresentazions iconografichis al ven dispès figurât come contrast a l'infier.
fur_Latn fur_Latn fur_Latn fur_Latn fur_Latn fur_Latn